CELEX: C2006/131/26
Language: el
Date: 2006-06-03 00:00:00
Title: Υπόθεση C-237/04: Απόφαση του Δικαστηρίου (δεύτερο τμήμα) της  23ης Μαρτίου 2006  (αίτηση του Tribunale civile e penale di Cagliari για την έκδοση προδικαστικής αποφάσεως) — Enirisorse SpA. κατά Sotacarbo SpA (Κρατικές ενισχύσεις — Άρθρα 87 EΚ και 88 ΕΚ — Έννοια της  ενισχύσεως  — Συμμετοχή δημόσιας επιχειρήσεως στο κεφάλαιο ιδιωτικής επιχειρήσεως — Δικαίωμα αποχωρήσεως υπό την επιφύλαξη προηγούμενης παραιτήσεως από κάθε δικαίωμα επί της περιουσίας της εταιρίας)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/15
            
         Απόφαση του Δικαστηρίου (δεύτερο τμήμα) της 23ης Μαρτίου 2006 (αίτηση του Tribunale civile e penale di Cagliari για την έκδοση προδικαστικής αποφάσεως) — Enirisorse SpA. κατά Sotacarbo SpA
   (Υπόθεση C-237/04) (1)
   
   (Κρατικές ενισχύσεις - Άρθρα 87 EΚ και 88 ΕΚ - Έννοια της «ενισχύσεως» - Συμμετοχή δημόσιας επιχειρήσεως στο κεφάλαιο ιδιωτικής επιχειρήσεως - Δικαίωμα αποχωρήσεως υπό την επιφύλαξη προηγούμενης παραιτήσεως από κάθε δικαίωμα επί της περιουσίας της εταιρίας)
   (2006/C 131/26)
   Γλώσσα διαδικασίας: η ιταλική
   Αιτούν δικαστήριο
   Tribunale civile e penale di Cagliari
   Διάδικοι στην υπόθεση της κύριας δίκης
   Enirisorse SpA
   κατά
   Sotacarbo SpA
   Αντικείμενο της υποθέσεως
   Αίτηση εκδόσεως προδικαστικής αποφάσεως — Tribunale di Cagliari — Ερμηνεία των άρθρων 87 και 88, παράγραφος 3, ΕΚ — Έννοια των κρατικών ενισχύσεων — Δημόσια επιχείρηση με συμμετοχή στο κεφάλαιο ιδιωτικής επιχειρήσεως — Συμβατότητα της εθνικής κανονιστικής ρυθμίσεως που επιτρέπει μια τέτοια συμμετοχή προς τα άρθρα 43 και 49 ΕΚ
   Διατακτικό της αποφάσεως
   Μια εθνική ρύθμιση όπως η επίδικη στην κύρια δίκη, η οποία παρέχει στους εταίρους μιας ελεγχόμενης από το κράτος εταιρίας, κατά παρέκκλιση από το κοινό δίκαιο, δυνατότητα αποχωρήσεως από την εταιρία αυτή υπό την προϋπόθεση παραιτήσεώς τους από κάθε δικαίωμα επί της περιουσίας της εν λόγω εταιρίας, δεν μπορεί να χαρακτηρισθεί ως κρατική ενίσχυση κατά την έννοια του άρθρου 87 ΕΚ.
   
      (1)  ΕΕ C 201 της 7.8.2004.